text: A mantenir el bon moment de forma | FC Martinenc
  A mantenir el bon moment de forma
  Inici » Futbol » Primer equip » A mantenir el bon moment de forma
  Tot i les dues ensopegades consecutives contra l'Horta i el Manresa, és evident que el Martinenc es troba en el seu millor moment de forma de tot el curs. Els de Miguel López han agafat la velocitat de creuer i venent d'aconseguir una victòria de prestigi al camp de l'Andorra, segon classificat i un dels favorits per aconseguir l'ascens. Segurament l'equip no arribarà a temps d'entrar a la lluita per pujar de categoria, però cal seguir demostrant les bones sensacions dels últims mesos.
  El rival que ens visita diumenge al Guinardó és l'Avià, que arriba també amb la moral ben alta. A pesar que la seva situació en la classificació no és gens bona –és penúltim i té la permanència a cinc punts–, la setmana passada van sumar una victòria èpica davant el Llagostera B. Els del Berguedà es van quedar amb nou homes després de dues expulsions, però tot i així van aconseguir els tres punts davant un dels millors equips del grup gràcies a un gol en el minut 94. L'agònic triomf els hi va servir per deixar la darrera posició.
  Per la seva banda, el Martinenc afronta el matx amb gairebé tota la plantilla disponible. Miguel López només té les baixes de Lozano y Hayati lesionats, i té la resta de jugadors a la seva completa disposició. De ben segur, que si l'equip segueix amb la mateixa dinàmica dels últims dos partits –ha deixat, a més, la porteria a zero– aconseguirà la victòria.